สวัสดีค่ะ ปวดท้องน้อยด้านขวาเวลาไอก็เจ็บปวดเวลาเดินก็ปวดปวดจี๊ดๆอาการแบบนี้เป็นอะไรคะและอันตรายหรือเปล่า
สวัสดีค่ะ อาการปวดท้องน้อยด้านขวาดังกล่าวมา อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากสัมพันธ์กับการไอหรือท่าทาง คิดถึงภาวะนี้มากที่สุด-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรไปพบแพทย์เพื่อหาสาเหตุอื่นๆที่เป็นไปได้ดังกล่าวไปการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดได้